|  |
| --- |
| Oglas je postavljen1.6.2021. godinePrijavljivanje na oglas je**do 11.6.2021. godine** |

 Crna Gora

 Ministarstvo odbrane

 Direktorat za upravljanje ljudskim resursima,

 kadrovska i statusna pitanja

Broj: 06012-805/21-4042

Podgorica, 1.6.2021. godine

Ministarstvo odbrane, na osnovu člana 5 stav 2 Pravilnika o načinu prijema lica u službu u Vojsci Crne Gore i rezervni sastav Vojske i načinu izbora kadeta („Službeni list Crne Gore”, broj 18/18), raspisuje

**JAVNI OGLAS**

**za izbor šestoro kadeta/kinja za obrazovanje na vojnim akademijama u Republici Grčkoj, počev od studijske 2021/2022. godine, i to:**

**• Vojna akademija kopnene vojske u Atini:**

**– smjer pješadija - tri kadeta**

**– smjer inžinjerija - jedan kadet**

**• Vazduhoplovna vojna akademija u Atini:**

**– smjer pilot - dva kadeta**

**OPŠTI USLOVI JAVNOG OGLASA ZA KANDIDATE/KINJE:**

1. da su crnogorski državljani i da nemaju državljanstvo druge države;
2. da nijesu mlađi od 18 godina;
3. da ispunjavaju kriterijume u pogledu zdravstvene i psihološke sposobnosti za službu u Vojsci Crne Gore;
4. da zadovoljavaju kriterijume u pogledu fizičke sposobnosti;
5. da su završili ili su u završnom razredu četvorogodišnje srednje škole;
6. da nijesu osuđeni na bezuslovnu kaznu zatvora u trajanju dužem od šest mjeseci, odnosno da nijesu pravosnažno osuđeni za krivično djelo protiv: ustavnog uređenja i bezbjednosti Crne Gore; čovječnosti i drugih dobara zaštićenih međunarodnim pravom; života i tijela; sloboda i prava čovjeka i građanina; polne slobode, braka i porodice; zdravlja ljudi; zaštite na radu; opšte sigurnosti ljudi i imovine; pravnog saobraćaja; službene dužnosti; pravosuđa; javnog reda i mira; časti i ugleda; Vojske Crne Gore; imovine i državnih organa;
7. da se protiv njih ne vodi krivični postupak za krivično djelo za koje se goni po službenoj dužnosti;
8. da ne postoje bezbjednosne smetnje za izbor za kadeta.

**POSEBNI USLOVI JAVNOG OGLASA ZA KANDIDATE/KINJE:**

1. da nijesu stariji od 21 godine,
2. da kandidati nijesu oženjeni/udati ili razvedeni, da nijesu u drugom stanju i da nemaju zakonsku obavezu izdržavanja djece;
3. da su u svakom razredu srednje škole postigli najmanje vrlodobar uspjeh, a u trećem i četvrtom razredu srednje škole imaju najmanje ocjenu 3 (dobar) iz engleskog jezika i matematike.

**Napomene:**

1. za kandidate koji ispunjavaju opšte i posebne uslove, Ministarstvo odbrane će organizovati provjeru zdravstvene, psihološke i fizičke sposobnosti, testiranje iz engleskog jezika, bezbjednosnu provjeru i intervju;
2. kandidati za pilota koji uđu u uži krug selekcije dužni su da Ministarstvu odbrane dostave ljekarsko uvjerenje koje izdaje Agencija za civilno vazduhoplovstvo. Troškove izdavanja ovog uvjerenja snosiće kandidati lično. Vazduhoplovno-medicinski ljekarski pregledi se obavljaju u Vazduhoplovno medicinskom centru „Dimitrije Dika Marinić“ u Danilovgradu;
3. kandidati za vazduhoplovnu vojnu akademiju, smjer pilot, moraju znati da plivaju, moraju imati odličan vid i sluh i ne mogu biti visočiji od 190 cm;
4. obrazovanje na vojnim akademijama u Republici Grčkoj traje četiri godine;
5. prije početka obrazovanja na akademijama, izabrani kandidati će pohađati pripremnu godinu u kojoj će učiti grčki jezik, matematiku i fiziku.

**PRAVA I OBAVEZE KADETA TOKOM OBRAZOVANJA:**

1. početkom obrazovanja na vojnim akademijama izabrani kandidati stiču zvanje kadeta, a po završetku obrazovanja primaju se u službu u Vojsci Crne Gore uz ispunjenje zakonom propisanih uslova, bez javnog oglasa, u početnom činu oficira;
2. međusobne obaveze Ministarstva odbrane i kadeta utvrđuju se ugovorom o obrazovanju;
3. za vrijeme obrazovanja kadeti imaju besplatan smještaj i ishranu u internatima akademija;
4. Ministarstvo odbrane obezbjeđuje besplatno obrazovanje kao i mjesečna novčana primanja, a kadeti se obavezuju da, nakon završetka akademija, stupe u službu u Vojsci Crne Gore u skladu sa zakonom i provedu u službi dvostruko više vremena od vremena trajanja obrazovanja, dok kadeti koji završe vazduhoplovnu vojnu akademiju, smjer pilot, dužni su da pored dvostrukog vremenskog perioda u odnosu na period obrazovanja, u službi u Vojsci provedu i dodatno vrijeme u trajanju od dvije godine.

**KANDIDATI TREBA DA PRILOŽE SLJEDEĆU DOKUMENTACIJU:**

* prijavni formular ([www.gov.me](http://www.gov.me)/mod);
* uvjerenje o crnogorskom državljanstvu;
* izvod iz matičnog registra rođenih;
* kopiju lične karte;
* kopiju pasoša;
* izjavu ovjerenu od strane suda da nemaju državljanstvo druge države;
* potvrdu nadležnog organa da se protiv njih ne vodi krivični postupak;
* uvjerenje Ministarstva pravde da nijesu osuđeni na bezuslovnu kaznu zatvora;
* kandidati koji su završili srednju školu ovjerene kopije svjedočanstava svih razreda srednje škole i diplome, a maturanti ovjerene kopije svjedočanstava o završenom prvom, drugom i trećem razredu srednje škole i uvjerenje o ocjenama dobijenim na zadnjem klasifikacionom periodu (kandidati su dužni da po dobijanju svjedočanstva o završenom četvrtom razredu i diplome ovjerene kopije istih dostave Ministarstvu odbrane);
* diplomu o položenom eksternom stručnom ispitu;
* potvrdu izabranog doktora o nepostojanju psihičkih, zaraznih i hroničnih bolesti, a žene i potvrdu izabranog doktora za žene, a koje nijesu starije od mjesec dana;
* ovjerenu izjavu o bračnom statusu i da nemaju zakonsku obavezu izdržavanja djece;
* biografiju (CV);
* ostala dokumenta koje kandidati smatraju značajnim za izbor za kadeta (učešće u vannastavnim aktivnostima, učešće na sportskim takmičenjima i sl.)

Prijave uz koje nijesu priložena sva tražena dokumenta, kao i nepotpune i neblagovremene prijave, neće se razmatrati.

**Napomena:**

Izabrani kandidati za kadete u obavezi su da svu potrebnu dokumentaciju prevedu na grčki jezik, uz ovjeru sudskog tumača.

Kandidati se mogu prijaviti na više smjerova, što navode u prijavi.

**NAČIN PRIJAVLJIVANJA NA JAVNI OGLAS**

Kandidati koji se prijavljuju na javni oglas, prijavnu dokumentaciju šalju na adresu - Ministarstvo odbrane, Direktorat za upravljanje ljudskim resursima, kadrovska i statusna pitanja, Ulica Jovana Tomaševića br. 29, Podgorica, sa naznakom „*Za javni* *oglas za obrazovanje na vojnim akademijama u Republici Grčkoj“,* broj 06012-805/21-4042.

**JAVNI OGLAS JE OTVOREN ZAKLJUČNO SA 11.6.2021. GODINE.**

Dodatne informacije možete dobiti putem telefona 020/483-482 i 020/483-554, radnim danima od 8.00 do 14.00 časova



**CRNA GORA**

**MINISTARSTVO ODBRANE**

**P R I J A V A**

**na javni oglas za izbor šestoro kadeta/kinja za obrazovanje na**

**vojnim akademijama u Republici Grčkoj, počev od studijske 2021/2022. godine**

(Ime, ime oca, prezime)

(Matični broj)

(Mjesto rođenja)

(Državljanstvo)

(Mjesto prebivališta)

(Naziv srednje škole koju pohađa ili koju je završio)

Prijavljujem se za obrazovanje na:

\*upisati puni naziv akademije, smjer i mjesto obrazovanja

\*navesti po prioritetima ukoliko se prijavljujete za više smjerova

Navesti motive prijavljivanja:

Kontakt podaci:

(E-mail)

(Telefon)

(Adresa stanovanja)

(Potpis)

**KANDIDATI TREBA DA PRILOŽE SLJEDEĆU DOKUMENTACIJU:**

* prijavni formular ([www.gov.me](http://www.gov.me)/mod);
* uvjerenje o crnogorskom državljanstvu;
* izvod iz matičnog registra rođenih;
* kopiju lične karte;
* kopiju pasoša;
* izjavu ovjerenu od strane suda da nemaju državljanstvo druge države;
* potvrdu nadležnog organa da se protiv njih ne vodi krivični postupak;
* uvjerenje Ministarstva pravde da nijesu osuđeni na bezuslovnu kaznu zatvora;
* kandidati koji su završili srednju školu ovjerene kopije svjedočanstava svih razreda srednje škole i diplome, a maturanti ovjerene kopije svjedočanstava o završenom prvom, drugom i trećem razredu srednje škole i uvjerenje o ocjenama dobijenim na zadnjem klasifikacionom periodu (kandidati su dužni da po dobijanju svjedočanstva o završenom četvrtom razredu i diplome ovjerene kopije istih dostave Ministarstvu odbrane);
* diplomu o položenom eksternom stručnom ispitu;
* potvrdu izabranog doktora o nepostojanju psihičkih, zaraznih i hroničnih bolesti, a žene i potvrdu izabranog doktora za žene, a koje nijesu starije od mjesec dana;
* ovjerenu izjavu o bračnom statusu i da nemaju zakonsku obavezu izdržavanja djece;
* biografiju (CV);
* ostala dokumenta koje kandidati smatraju značajnim za izbor za kadeta (učešće u vannastavnim aktivnostima, učešće na sportskim takmičenjima i sl.)

Prijavna dokumentacija se šalje na adresu - Ministarstvo odbrane, Direktorat za upravljanje ljudskim resursima, kadrovska i statusna pitanja, Ulica Jovana Tomaševića br. 29, Podgorica, sa naznakom „*Za javni* *oglas za obrazovanje na vojnim akademijama u Republici Grčkoj“,* broj 06012-805/21-4042.

Rok za podnošenje prijavne dokumentacije: od 1.6. do 11.6.2021. godine.